# Admiral (søofficer)

### Fra Wikipedia, den frie encyklopædi

Du har nye beskeder (forskel fra næstsidste redigering).

Admiral er en søofficersgrad. Ordet admiral stammer fra (Arabisk): amir al-bahr for "havets behersker", men gik efterhånden over til at betegne en anfører for en flådestyrke, i middelhavsmarinerne fra slutningen af middelalderen, i Danmark fra begyndelsen af 16. århundrede. Admiralsklassen inddeltes senere i forskellige grader.

Som tegn på sin kommando fører en admiral sit flag (kommandotegn) på stortoppen; et admiralsflag er berettiget til at få salut.

Royal Navy har 3-5 Sea Lords og Kriegsmarine havde under 2. verdenskrig en Storadmiral som øverste flådeofficer.

I U.S. Navy er de tilsvarende grader Rear Admiral (Lower half), Rear Admiral (Upper half), Vice Admiral og Admiral (i stigende rangorden) og under Den amerikanske borgerkrig hed admiraler i US Navy og i Sydstaternes ditto; Flag Officer.

I fiskerflåderne i Nordsøen benævntes undertiden særlig erfarne førere af fiskerfartøjer admiral, hvorved der i deres virksomhed tillagdes dem en vis myndighed over førerne i samme fiskeriselskab.

## [redigér] Danske admiraler

### [redigér] Historie

I Danmark kaldtes den øverste admiral indtil 1683 rigsadmiral; under ham stod en rigsviceadmiral. Efter den tid benævnedes flådens øverste befalingsmænd: general-admiral, general-admiralløjtnant, admiral, viceadmiral og schoutbynacht (fra 1771 kontreadmiral). De to første betegnelser er senere blevet ophævet, og flotilleadmiralen er kommet til som laveste admiral.

På linjeskibenes tid var flådechefen admiral og hans skib lå i midten af flåden, forrest lå viceadmiralen og kontreadmiralen lå agterst.

Kongen/dronningen er højstbefalende over flåden, og de fremmede monarker, der har modtaget udnævnelse til æresadmiraler, er admiraler i Flåden.

### [redigér] Admiralsgraden i dag

I det danske søværn anvendes i dag graderne admiral, viceadmiral, kontreadmiral og flotilleadmiral.

Danmark har 12 admiraler (2006), alle mænd, fordelt sådan:

Hvis det er det en søofficer, der er forsvarschef, har han altid rang af admiral. Prins Henrik er i princippet også admiral.

Danmark har netop én viceadmiral, Tim Sloth Jørgensen, der er Chef for Forsvarsstaben, en stilling der normalt fører til den næste forsvarschef.

Den højeste tjenstgørende søofficer inden for Søværnets rammer er kontreadmiralen, der er Chefen for Søværnets Operative Kommando. Der er seks andre kontreadmiraler: cheferne for Søværnets Materielkommando, Forsvarets Efterretningstjeneste og Grønlands Kommando samt to medlemmer af Forsvarsstaben og et medlem af staben for NATO's flådestyrker i Europa.

Endelig er der fire flotilleadmiraler, hvoraf de tre er kommandører, midlertidigt udnævnt. De deltager i udenlandske stabe og videnskabelige følgegrupper. Den sidste er chef for Danish Task Group.

Admiral | Viceadmiral | Kontreadmiral | Flotilleadmiral

## [redigér] Se også

- Admiral - for andre betydninger.

Militære grader - Søværnet Menig | Marinekonstabel | Korporal | Sergent | Oversergent | Seniorsergent | Chefsergent | Løjtnant | Premierløjtnant | Kaptajnløjtnant | Orlogskaptajn | Kommandørkaptajn | Kommandør | Flotilleadmiral | Kontreadmiral | Viceadmiral | Admiral

Danske admiraler i dag

Hentet fra "http://da.wikipedia.org../../../a/d/m/Admiral_%28s%C3%B8officer%29.html"

Kategori: Militære titler

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Български
- Català
- Česky
- Deutsch
- English
- Esperanto
- Español
- Eesti
- فارسی
- Suomi
- Français
- Gàidhlig
- עברית
- Hrvatski
- Magyar
- Bahasa Indonesia
- Italiano
- 日本語
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Slovenščina
- Shqip
- Svenska
- Türkçe
- Українська
- اردو
- Tiếng Việt